open-index/open-wikipedia-markdown huggingface dataset:
Ηλεκτρονικό ροκ

Το **ηλεκτρονικό ροκ** είναι ένα ευρύ μουσικό είδος που προκύπτει από συνδυασμό ροκ και ηλεκτρονικής μουσικής, και χρησιμοποιεί τα συνήθη μουσικά όργανα των δύο ειδών. Πρωτοεμφανίστηκε το '60 όταν ροκ συγκροτήματα όπως οι Doors, Pink Floyd, Yes και Moody Blues εισήγαγαν το Moog synthesizer στον ήχο τους. Η δειγματοληψία μουσικής και η επεξεργασία κασέτας είναι χαρακτηριστικές τεχνικές του είδους. Τα κομμάτια ηλεκτρονικού ροκ συνήθως έχουν προσμίξεις στοιχείων από άλλα είδη μουσικής, όπως πανκ ροκ, ιντάστριαλ ροκ, χιπ χοπ, techno και synth-pop, έτσι όπως προέκυψαν τα μουσικά υποείδη indietronica, ντανς-πανκ, και ελεκτροκλάς. Από τα τέλη 2000 το ηλεκτρονικό ροκ ανεβαίνει συνεχώς σε δημοτικότητα.

## Χαρακτηριστικά
Είναι μία μείξη ροκ και ηλεκτρονικής μουσικής και χρησιμοποιεί όργανα κοινά των δύο ειδών, όπως το συνθεσάιζερ, μέλοτρον, ηλεκτρικές κιθάρες και τύμπανα.  Αρκετοί καλλιτέχνες ηλεκτρονικού ροκ αποφεύγουν την κιθάρα και προτιμούν τεχνολογικά μέσα παραγωγής ροκ ήχων. Τα φωνητικά είναι συνήθως απαλά ή ανεβαστικά ή λείπουν εντελώς (ινστραμένταλ). Πολλά ηλεκτρονικά ροκ συγκροτήματα προτιμούν τα ηλεκτρονικά κρουστά από τα παραδοσιακά κρουστά.

## Υποείδη και άλλοι όροι
Ο όρος "progressive rock" (προοδευτικό ροκ ή prog) εισήχθηκε το '60 για μουσική που θα είχε περιγραφεί ως "ηλεκτρονικό ροκ," αλλά ο ορισμός του "prog" αργότερα περιορίστηκε σε ένα συγκεκριμένο σύνολο μουσικών συμβάσεων - αντίθετα προς την ευαισθησία που σχετίζεται με πρωτοποριακές ή πειραματικές προσεγγίσεις.

Το ηλεκτρονικό ροκ συσχετίζεται με ιντάστριαλ ροκ, συνθ-ποπ, ντανς-πανκ, ιντιτρόνικα και new wave, με τα ελεκτροκλάς, νεο ρέηβ, ποστ-πανκ ρεβαιβαλ, ποστ-ροκ, ντανς πανκ και indietronica να θεωρούνται υποείδη. Περιστασιακά γίνεται μείξη με άλλα υποείδη όπως, τρανς και τέκνο, οπότε προκύπτουν τρανς ροκ και τέκνο ροκ αντίστοιχα.

Το Χέβυ Μέταλ, ένα σημαντικό υποείδος της ροκ, κατόπιν μείξης με ηλεκτρονική μουσική και τα υποείδη της, προκύπτουν **το ηλεκτρονικό μέταλ**, **ηλεκτρονικό ντανς μέταλ**, **τράνς μέταλ** και **τέκνο μέταλ**. Το υποείδος μέταλκορ κατόπιν μείξης με ηλεκτρονική μουσική δίνει το είδος ηλεκτρονικόρ. 

Κατόπιν μείξης του πανκ ροκ με ηλεκτρονική μουσική προκύπτουν τα υποείδη συνθπανκ και ντανς-πανκ.

## Βιβλιογραφία


Κατηγορία:Είδη rock
Κατηγορία:Μουσικά είδη
Κατηγορία:Ηλεκτρονική μουσική
Λετίσα Σκάνλαν

Η **Λετίσα Σκάνλαν** (γενν. 13 Απριλίου 1990) είναι Αυστραλή αθλήτρια της σκοποβολής. Είναι χρυσή μεταλλιούχος των Κοινοπολιτειακών Αγώνων το 2014 και το 2018 στο αγώνισμα του τραπ. Στο Παγκόσμιο Πρωτάθλημα Σκοποβολής 2018 κατέκτησε την 4η θέση στο τραπ.

## Εξωτερικοί σύνδεσμοι
* Η Λετίσα Σκάνλαν στο Twitter

Κατηγορία:Αυστραλές αθλήτριες της σκοποβολής
Σιαογίνγκ Γουάνγκ

Η **Γουάνγκ Σιαογίνγκ** (γενν. 3 Μαΐου 1992) είναι Κινέζα αθλήτρια της σκοποβολής.

Στο Παγκόσμιο Πρωτάθλημα Σκοποβολής 2018 κέρδισε το ασημένιο μετάλλιο στο αγώνισμα του τραπ.

## Παραπομπές


Κατηγορία:Κινέζες αθλήτριες της σκοποβολής
Σιλβάνα Στάνκο

Η **Σιλβάνα Στάνκο** (γενν. 6 Ιανουαρίου 1993) είναι Ιταλίδα αθλήτρια της σκοποβολής. 

Συμμετείχε στο αγώνισμα του τραπ στο Παγκόσμιο Πρωτάθλημα Σκοποβολής 2018, όπου κατέκτησε το χάλκινο μετάλλιο.

## Παραπομπές


Κατηγορία:Ιταλίδες αθλήτριες της σκοποβολής
Κατηγορία:Αθλητές της σκοποβολής στους Ευρωπαϊκούς Αγώνες 2019
Κατηγορία:Αθλητές στη Θερινή Πανεπιστημιάδα 2013
Κατηγορία:Αθλητές στη Θερινή Πανεπιστημιάδα 2015
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Κατηγορία:Κάτοχοι μεταλλίων του Παγκοσμίου Πρωταθλήματος Πήλινου Στόχου
Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής
Γουάνγκ Κιαν

Η **Γουάνγκ Κιαν** (γενν. 30 Ιουνίου 1993) είναι Κινέζα αθλήτρια της σκοποβολής.

Συμμετείχε στο Παγκόσμιο Πρωτάθλημα Σκοποβολής 2018, όπου κατέκτησε την 4η θέση στα 10 μέτρα αεροβόλο πιστόλι.

## Παραπομπές


Κατηγορία:Κινέζες αθλήτριες της σκοποβολής
Μπουτβύντας

Ο **Μπουτβύντας** ή Πουκουβέρας, λευκορωσικά Будзівід ή Боудивидъ (απεβ. 1295) από τον Οίκο των Γκεντιμινιδών ήταν μέγας δούκας της Λιθουανίας (1292-95).

## Βιογραφία
Ήταν γιος τού Σκαλμάντας μεγάλου δούκα της Λιθουανίας και αδελφός τού Μπουτιγκέιντις.

Η επιρροή του ήταν δυνατή, όταν ο αδελφός του ήταν μέγας δούκας της Λιθουανίας. Αυτό οδήγησε μερικούς ιστορικούς να διατυπώσουν την άποψη, ότι ήταν συγκυβερνήτης όπως οι εγγονοί του Αλγκίρντας και Κεστούτις. Κατά τη διάρκεια της σύντομης εξουσίας του ο Μπουτβύντας προσπάθησε να υπεραμυνθεί τού δουκάτου έναντι των Τευτόνων Ιπποτών· επίσης επιτέθηκε στη Μαζοβία, σύμμαχο τών Τευτόνων.

## Οικογένεια
Είχε τέκνα:
* Βυτένις 1260-1316, μεγάλος δούκας της Λιθουανίας.
* Γκεντιμίνας π. 1275-1341, μεγάλος δούκας της Λιθουανίας
* Φιόντορ (Θεόδωρος) 14ος αι., δούκας τού Κιέβου.
* Μαργκίρις απεβ. 1336, δούκας της Σαμογιτίας.
* Βαΐνιους απεβ. π. 1340, δούκας τού Πολάτσκ.

## Παραπομπές


## Πηγές
* Lietuvos valdovai (XIII-XVIII a.): enciklopedinis žinynas (in Lithuanian). Vytautas Spečiūnas (compiler). Vilnius: Mokslo ir enciklopedijų leidybos institutas. 2004. p. 30. ISBN 5-420-01535-8.

Κατηγορία:Οίκος των Γιαγκελλόνων
Γερμανικές γενικές εκλογές του 1930

Οι **Γερμανικές γενικές (ή [[Γερμανικά ομοσπονδιακά κρατίδια|Ομοσπονδιακές]]) εκλογές του [[1930]]**, διεξήχθησαν στις 14 Σεπτεμβρίου αυτού του έτους. Ήταν οι πρώτες από μια σειρά - πρόωρων - εκλογών που θα διεξαχθούν στα επόμενα χρόνια και που θα αναδείξουν το πρόβλημα διακυβέρνησης της Γερμανίας.

Συνολικά 37 κόμματα κατέβηκαν στις εκλογές, πρώτο σε ψήφους όμως αναδείχθηκε -για ακόμα μία φορά- το «Σοσιαλδημοκρατικό Κόμμα», (**SPD**) με ποσοστό 24.53 % και 143 έδρες σε σύνολο 577 εδρών.

Ιδιαίτερο χαρακτηριστικό αυτών των εκλογών είναι η μεγάλη αύξηση του ποσοστού του «Εθνικοσοσιαλιστικού κόμματος» του Αδόλφου Χίτλερ (**NSDAP**) το οποίο έφτασε στο 18.5%  από 3% που είχε στις γενικές εκλογές του 1928, ενώ οι βουλευτικές του έδρες από 12 αυξήθηκαν στις 107.

Κερδισμένο, αν και λιγότερο, βγήκε από αυτές τις εκλογές, και το «Κομμουνιστικό κόμμα της Γερμανίας», (**KPD**), αυξάνοντας τις βουλευτικές του έδρες από 54 σε 77.

Ωστόσο, ούτε αυτή τη φορά δεν κατάφερε κάποιο κόμμα να κερδίσει την αυτονομία και έτσι συνεχίστηκε η διακυβέρνηση από του  Χάινριχ Μπρύνινγκ, καγκελάριου διορισμένου από τον Πρόεδρο του Ράιχ, Πάουλ φον Χίντενμπουργκ.

Οι επόμενες εκλογές θα διεξαχθούν και πάλι πρόωρα, τον Ιούλιο του 1932.

## Η πορεία προς τις εκλογές
Η προηγούμενη κυβέρνηση (συνασπισμός των κομμάτων "SPD",  "Zentrum", "DDP" και "DVP") που προέκυψε από τις γενικές εκλογές του 1928 υπό την πρωθυπουργία του σοσιαλδημοκράτη Χέρμαν Μύλερ, διαλύθηκε  στις 27 Μαρτίου του 1930, ύστερα από διάταγμα του Προέδρου του Γερμανικού Ράιχ Πάουλ φον Χίντενμπουργκ και αφού ο συνασπισμός κατέρρευσε.

Στην θέση του Μύλερ, στις 29 Μαρτίου του 1930 ο Χίντενμπουργκ, κατόπιν συμφωνίας των κομμάτων διόρισε τον προερχόμενο από το «Κόμμα του Κέντρου»  Χάινριχ Μπρύνινγκ. Ωστόσο και η διακυβέρνηση από τον Μπρύννιγκ - εξαιτίας των μέτρων για την μείωση του πληθωρισμού που πήρε και που είχαν σαν αποτέλεσμα την "παράλυση" της οικονομίας - σταμάτησε να έχει την αποδοχή του κοινοβουλίου έπειτα από έναν μήνα.

Συγκεκριμένα, στις 16 Ιουλίου του 1930, όταν το κοινοβούλιο απέρριψε την έγκριση νομοσχεδίου για την κάλυψη του ελλείμματος του προϋπολογισμού, ο Μπρύνινγκ απευθύνεται στον Χίντενμπουργκ και ζητάει την ενεργοποίηση του «Άρθρου 48» του «Συντάγματος της Βαϊμάρης», που του έδινε δυνατότητα να νομοθετεί με την σύμφωνη γνώμη του Προέδρου (μέσω προεδρικών διαταγμάτων) και όχι των βουλευτών.

Ο Χίντενμπουργκ πράγματι εξέδωσε το προεδρικό διάταγμα που ζητούσε ο Μπρύνινγκ και όταν το κοινοβούλιο με πρόταση του SPD αρνήθηκε να συμφωνήσει με το προεδρικό διάταγμα, ο Χίντενμπουργκ διέλυσε το κοινοβούλιο στις 26 Ιουλίου και προκήρυξε νέες εκλογές για τις 14 Σεπτεμβρίου.

### Ψήφοι και έδρες ανά κόμμα

## Παραπομπές


## Πηγές
*  

1930
1930
1930
Κατηγορία:1930
1930
Φρανκ Μπακ

Ο **Φρανκ Χάουαρντ Μπακ** (*Frank Howard Buck*, 17 Μαρτίου 1884 - 25 Μαρτίου 1950) ήταν Αμερικανός κυνηγός, συλλέκτης ζώων και συγγραφέας, καθώς και κινηματογραφικός ηθοποιός, σκηνοθέτης και παραγωγός. Αρχίζοντας από τη δεκαετία του 1910 έκανε πολλές αποστολές στην Ασία με σκοπό το κυνήγι και τη συλλογή εξωτικών ζώων μεταφέροντας πάνω από 100.000 ζωντανά είδη στις Ηνωμένες Πολιτείες και αλλού για ζωολογικούς κήπους και τσίρκα και κερδίζοντας τη φήμη του ανθρώπου της περιπέτειας. Συνέγραψε επτά βιβλία που καταγράφουν ή βασίζονται στις αποστολές του. Μεταξύ του 1932 και του 1943 πρωταγωνίστησε σε επτά ταινίες περιπέτειας βασισμένες στα κατορθώματά του, οι περισσότερες εκ των οποίων παρουσίαζαν "μάχες μέχρι θανάτου" με διάφορα άγρια θηρία. Ήταν επίσης για σύντομο χρονικό διάστημα διευθυντής του ζωολογικού κήπου του Σαν Ντιέγκο και συνέγραψε μία αυτοβιογραφία. Ο ζωολογικός κήπος Φρανκ Μπακ στην πατρίδα του, το Γκέινσβιλ του Τέξας, πήρε το όνομά του από αυτόν.

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κάκαβος

Ο **Κάκαβος** είναι βουνό της ΝΑ Χαλκιδικής. Οι υψηλότερες κορυφές του είναι το Καστέλι (913 μ.), ο Αρβανίτης (668 μ.), η Σβούλα (670 μ.) και το Παϊβούνι (523 μ.). Η κύρια βλάστηση αποτελείται από αρχέγονα δάση φυλλοβόλων πλατύφυλλων, συγκεκριμένα αιωνόβιες οξιές και βελανιδιές (δρυς). Πρόκειται για τη μοναδική περιοχή της Ελλάδας στην οποία απαντώνται μαζί η ευρωπαϊκή οξιά (Fagus sylvatica subsp sylvatica) και η ανατολική οξιά (Fagus sylvatica subsp orientalis), οι οποίες μάλιστα υβριδίζουν.

## Παραπομπές


Κατηγορία:Βουνά της Χαλκιδικής
Γιουσούφ Ιζζεντίν Εφέντι

Ο **Ηγεμόνας Γιουσούφ Ιζζεντίν Εφέντι** (Οθ. Τούρκικα:شہزادہ یوسف عزالدین) (Τούρκικα: *Şehzade Yusuf İzzeddin Efendi*, 10 Σεπτεμβρίου 1857 - 1 Φεβρουαρίου 1916) ήταν γιος του σουλτάνου Αμπντούλ Αζίζ της Οθωμανικής Αυτοκρατορίας.

## Βιογραφία
Ο Γιουσούφ Ιζζεντίν γεννήθηκε στις 10 Σεπτεμβρίου 1857 στο Παλάτι Ντολμαμπαχτσέ στην Κωνσταντινούπολη και ήταν γιος του σουλτάνου Αμπντούλ Αζίζ και της πρώτης συζύγου του, Ντουρουνέβ Καντινεφέντι.

Ο Γιούσουφ έζησε στην αφάνεια από τον θάνατο του πατέρα του το 1876 μέχρι την ανατροπή του ξαδέλφου του, σουλτάνου Αμπντούλ Χαμίτ Β΄ το 1909. Σύμφωνα με το τουρκικό σύνταγμα, ο Γιούσουφ, ως ο μεγαλύτερος Οθωμανός πρίγκιπας, έγινε κληρονόμος του ξαδέλφου του Μεχμέτ Ε΄. Θεωρήθηκε εκσυγχρονιστής και μεταρρυθμιστής. 

Αυτοκτόνησε την 1η Φεβρουαρίου 1916 στο Παλάτι Τζιντσιρλικουγού σε ηλικία 58 ετών. Είναι θαμμένος στον τάφο του Μαχμούτ Β΄, στο Φατίχ της Κωνσταντινούπολης.

Υπήρχε υποψία ότι τότε θα μπορούσε να δολοφονηθεί με εντολή του ισχυρού υπουργού πολέμου Εμβέρ πασά, με τον οποίο είχε συγκρουστεί.

Ο Γιουσούφ Ιζζεντίν παντρεύτηκε έξι φορές:
*την Τζεσμιάχου Χανίμ, απέκτησαν:
**τον Ηγεμόνα Μεχμέτ Μπαχαεντίν (1883-1883), πέθανε σε βρεφική ηλικία.
*την Τζαβιντάν Χανίμ (1870-1935)
*την Ναζικεντά Χανίμ (1872-1946)
*την Ταζεντέ Χανίμ (1875-1950)
*την Εμπρουνιγιάζ Χανίμ
*την Λεμάν Χανίμ (1888-1953), απέκτησαν:
**την Χατιτζέ Σουκριγιέ Σουλτάν (1906-1972)
**τον Ηγεμόνα Μεχμέτ Νιζαμεντίν (1909-1933)
**την Μιχριμπάν Μιχρισάχ Σουλτάν (1916-1987)

## Διακρίσεις
**Δυναστικές**
* Κολάρο του Οίκου του Οσμάν
*  Τάγμα του Οσμάν
*  Τάγμα των Διακρίσεων
*  Τάγμα του Μεκίδη

**Ξένες**
*  Μεγαλόσταυρος του Τάγματος του Λεοπόλδου (1910)
*  Τάγμα του Λευκού Αετού της Σερβίας (1911)
*  Ιππότης του Τάγματος των Αγίου Κυρίλλου & Μεθόδιου της Βουλγαρίας (1911)
*  Ιππότης του Τάγματος του Μαύρου Αετού της Πρωσίας (1911)
*  Παράσημο της Στέψης του Βασιλιά Γεωργίου Ε΄ (1911)

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
*
*
* Family Tree, descendants of Sultan Mahmud II. Retrieved 2014-10-04.

Κατηγορία:Ηγεμόνες της Οθωμανικής Αυτοκρατορίας 
Κατηγορία:Οθωμανοί
Μπουτιγκέιντις

O **Μπουτιγκέιντις**, λευκορωσικά  Будзікід (απεβ. π. 1291) από τον Οίκο των Γκεντιμινιδών ήταν μέγας δούκας της Λιθουανίας (1285-91). Είναι το πρώτο γνωστό και αναμφισβήτητο μέλος των Γκεντιμινιδών.

## Βιογραφία
Μάλλον ήταν γιος τού Σκαλμάντας και αδελφός τού Μπουτβύντας. Ξεκίνησε την εξουσία του όταν το Λιβονιακό Τάγμα και οι Τεύτονες Ιππότες τελείωναν την κατάκτησή τους των Βαλτικών φυλών. Το 1289 οδήγησε περίπου 8000 άνδρες και επιτέθηκε στη Σαμμπία. Το έτος αυτό οι Τεύτονες έκτισαν ένα κάστρο στο Τίλσιτ και πύκνωσαν τις επιδρομές τους. Οι Λιβονιανοί αναγκάστηκαν να εγκαταλείψουν το κάστρο Κοκλαϊνιάι, που βρισκόταν στην άλλη όχθη τού ποταμού. Ο Μπουτιγκέιντις ήταν ο πρώτος, που έκτισε ισχυρά κάστρα κατά μήκος τού Νέμαν ποταμού. Το σύστημά του αναπτύχθηκε περισσότερο, όταν απεβίωσε και βοήθησε στην άμυνα από τις επιθέσεις ως το β΄ ήμισυ τού 14ου αι.

Ο Μπουτιγκέιντις μετέφερε την πόλη Βαουκάβυσκ στη Γαλικία-Βολυνία με αντάλλαγμα την ειρήνη. Απεβίωσε περί το 1291 και ο αδελφός του Μπουτβύντας (ή Πουκουβέρας) κληρονόμησε τη Λιθουανία.

## Πηγές
* Lietuvos valdovai (XIII-XVIII a.): enciklopedinis žinynas (in Lithuanian). Vytautas Spečiūnas (compiler). Vilnius: Mokslo ir enciklopedijų leidybos institutas. 2004. p. 29. ISBN 5-420-01535-8.


Κατηγορία:Οίκος των Γιαγκελλόνων
Σεισμός της Λισαβόνας (1755)

Στις 09:40 π.μ. τοπική ώρα το Σάββατο 1η Νοεμβρίου 1755, η Λισαβόνα **επλήγη από καταστροφικό [[Σεισμός|σεισμό]]**, που είχε επίκεντρο στον Ατλαντικό Ωκεανό, 200 χιλιόμετρα από το Ακρωτήριο του Αγίου Βικεντίου, που αποτελεί το νοτιότερο σημείο της Πορτογαλίας και 290 νοτιοδυτικά της Λισαβόνας. Οι σεισμολόγοι σήμερα εκτιμούν ότι το μέγεθος του σεισμού του 1755 ήταν 7,7 βαθμών στην Κλίμακα Ρίχτερ, σε αντίθεση με παλαιότερες εκτιμήσεις που έκαναν λόγο ακόμα και για 8,5 με 9 βαθμούς ή και για ακόμα μεγαλύτερα νούμερα. Το μέγιστο επίπεδο αντιληπτής έντασης του σεισμού, έχει σήμερα εκτιμηθεί ότι έφτασε στο επίπεδο έντασης XI (11) της κλίμακας Μερκάλι, δηλαδή «ασύλληπτα καταστροφικός» [με μέγιστο επίπεδο στην κλίμακα Μερκάλι το XII (12), δηλαδή «ολική καταστροφή»].

Επρόκειτο για έναν από τους πιο θανατηφόρους και καταστροφικούς σεισμούς στην παγκόσμια ιστορία, καθώς μαζί με το τσουνάμι που ακολούθησε και τις πυρκαγιές που προκλήθηκαν, υπολογίζεται ότι προκάλεσε από 12.000 έως 50.000 θανάτους. Χρονολογικά, ήταν ο τρίτος μεγάλου μεγέθους σεισμός που έπληξε τη Λισαβόνα, μετά το 1321 και το 1531.

Ο σεισμός του 1755 με τον εξαιρετικά μεγάλο αριθμό νεκρών και τις τεράστιες καταστροφές που προκάλεσε, είχε ως αποτέλεσμα την όξυνση των πολιτικών εντάσεων στο Βασίλειο της Πορτογαλίας και έβαλε τέλος στις αποικιακές φιλοδοξίες της χώρας. Παράλληλα, οδήγησε στη γένεση της σύγχρονης σεισμολογίας και της σεισμικής μηχανικής (earthquake engineering), καθώς ήταν η πρώτη φορά που μελετήθηκαν με επιστημονικούς όρους οι συνέπειες ενός σεισμού σε μεγάλη έκταση.

## Δείτε επίσης
* Κατάλογος μεγαλύτερων σεισμών

## Αναφορές


Σεισμός της Λισαβόνας (1755)
Κατηγορία:Λισαβόνα
Ποταμός Ντουρ

Ο **Ντουρ** είναι ένα ποτάμι στην επαρχία (ντζονγκχάγκ) Μπουμθάνγκ στα βορειοανατολικά του Μπουτάν.

Ο Ντουρ είναι μήκος περίπου 20 χλμ. και στη συνέχεια, ρέει μαζί με τον Ραμλίνγξ διαμορφώνοντας τον Μεντσουγκάνγκ. Κατά μήκος των εκβολών του ποταμού βρίσκονται ιαματικές πηγές.

Η περιοχή γύρω από τον Ντουρ είναι ως επί το πλείστον δάσος κωνοφόρων όπου μεγαλώνει το δέντρο Pinus wallichiana. Η περιοχή είναι γνωστή για την εξαιρετικά πλούσια χλωρίδα. Στη στενή κοιλάδα του ποταμού υπάρχουν πολλά ενδημικά φυτά όπως το Lilium sherriffiae, ένα σπάνιο είδος κρίνου. Το σπάνιο είδος  Pedicularis dhurensis παίρνει το όνομά του από το ποτάμι.

Κατηγορία:Γεωγραφία του Μπουτάν‎
Κατηγορία:Ποταμοί της Ασίας
Υγεία (δορυφόρος)

Η **Υγεία** () ή **Δίας LXII** είναι ένας φυσικός δορυφόρος του πλανήτη Δία. Ανακαλύφθηκε από τον Σκοτ Σέπαρντ και την ομάδα του, από δεδομένα που χρονολογούνται πίσω έως και το 2016, αλλά δεν είχε ανακοινωθεί μέχρι τις 17 Ιουλίου του 2018, μέσω της Ηλεκτρονικής Εγκυκλίου Μικρών Πλανητών από το Κέντρο Μικρών Πλανητών.
Έχει διάμετρο περίπου 1 χλμ. και περιφέρεται γύρω από τον Δία σε απόσταση περίπου 19 εκατομμυρίων χιλιομέτρων. Η κλίση της τροχιάς της είναι 34 μοίρες, και η τροχιακή εκκεντρότητα της είναι 0,222. Έχει σύγχρονη τροχιά, αλλά διασταυρώνεται με τις τροχιές αρκετών άλλων δορυφόρων που έχουν ανάδρομη τροχιά και μπορεί στο μέλλον να συγκρουστεί μαζί τους.

Ο συγκεκριμένος δορυφόρος δεν φαίνεται να ανήκει σε κάποια άλλη ομάδα δορυφόρων του Δία.

## Ονομασία
Το όνομα **Υγεία** (στα λατινικά Valetudo, Βαλετούντο) είχε προταθεί για αυτόν τον δορυφόρο, από τη ρωμαϊκή θεά της υγείας και της υγιεινής, Valētūdo, μια δισέγγονη του θεού Δία. Τελικά το όνομα αυτό εγκρίθηκε από τον όμιλο της Διεθνούς Αστρονομικής Ένωσης που εργάζεται στην Ονοματολογία των Πλανητικών Συστημάτων στις 3 Οκτωβρίου του 2018. Στη διεθνή ορολογία αναφέρεται με το λατινικό όνομα της θεάς και όχι ως Υγεία (Hygieia). Το προσωρινό όνομα της Υγείας ήταν **S/2016 J 2**. To ίδιο όνομα φέρει και ένας αστεροειδής.

## Παραπομπές


## Εξωτερικοί σύνδεσμοι
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Οσσετικά Ιρόν

Η **Ιρόν** (Οσετικά: Ирон, *Iron* ή Ирон æвзаг, *Iron ævzag*) είναι μία από τις δύο κύριες διαλέκτους της Οσετικής γλώσσας μαζί με τη Ντιγκόρ, γλώσσα η οποία ομιλείται στον Καύκασο.

Η πλειοψηφία των Οσσέτιων ομιλεί τα Ιρόν, κυρίως στα Ανατολικά, Νότια και Κεντρικά τμήματα της Βόρειας Οσετίας–Αλανίας, ενώ στα δυτικά η διάλεκτος Ντιγκόρ είναι πιο διαδεδομένη. Η διάλεκτος Ιρόν είναι η βάση της Οσσετικής γραπτής γλώσσας από την κατάργηση του προτύπου Ντιγκόρ το 1939.

## Δείτε επίσης
* Οσσέτιοι

## Παραπομπές


Κατηγορία:Γλώσσες της Ρωσίας
Κατηγορία:Οσσετία
Πούλινος Αιτωλοακαρνανίας

Ο **Πούλινος**, είναι ορεινό χωριό του νομού Αιτωλοακαρνανίας στην περιοχή του Θέρμου σε υψόμετρο 540 μέτρα, το οποίο βρίσκεται στα βορειοδυτικά του Εύηνου ποταμού και προς τα όρια του νομού με το νομό Ευρυτανίας. Απέχει 56 χλμ. ανατολικά από το Αγρίνιο, 68 χλμ. βόρεια από τη Ναύπακτο και 26 χλμ. βορειοανατολικά από το Θέρμο. Ως οικισμός αναγνωρίστηκε για πρώτη φορά το 1912 με το ΦΕΚ 261Α-31/08/1912 οπότε και προσαρτήθηκε στην κοινότητα Κονίσκης. Σύμφωνα με το σχέδιο Καλλικράτης, μαζί με την Κονίσκα και τον Άγιο Ιωάννη αποτελούν τη τοπική Κοινότητα Κονίσκης που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 8 κατοίκους.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Πίνη Αιτωλοακαρνανίας

Η **Πίνη**, είναι ημιορεινό χωριό του νομού Αιτωλοακαρνανίας στην περιοχή του Θέρμου σε υψόμετρο 220 μέτρα, το οποίο βρίσκεται στα δυτικά του Εύηνου ποταμού και κοντά στην επαρχιακή οδό Θέρμου - Λουτρών Στάχτης - Σίμου. Απέχει 40,5 χλμ. Α.-ΝΑ. το Αγρίνιο, 32,5 χλμ. ΒΔ. από τη Ναύπακτο και 10,5 χλμ. ΝΑ. από το Θέρμο. Ως οικισμός αναγνωρίστηκε για πρώτη φορά το 1961 οπότε και προσαρτήθηκε στην κοινότητα Αβαρίκου. Σύμφωνα με το σχέδιο Καλλικράτης, μαζί με τον Αβαρίκο αποτελούν τη τοπική Κοινότητα Αβαρίκου που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 21 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Παλιουριά Αιτωλοακαρνανίας

*Για οικισμό με το ίδιο όνομα δείτε το λήμμα: [[Παλιουριά Γρεβενών]]*

Η **Παλιουριά** είναι ημιορεινό χωριό της Αιτωλοακαρνανίας στο δήμο Θέρμου με υψόμετρο 380 μέτρα, το οποίο βρίσκεται δυτικά του Εύηνου ποταμού και στα όρια του δήμου με το δήμο Ναυπακτίας. Είναι κτισμένο πολύ κοντά στις όχθες του ποταμού, απέναντι από τον Πόρο και στο σημείο που ο Εύηνος ενώνεται με τον χείμαρρο Πόριαρη. Δίπλα από το χωριό διέρχεται η επαρχιακή οδός Θέρμου - Λουτρών Στάχτης - Σίμου και στα νοτιοανατολικά του (1,5 χλμ.) βρίσκεται η γέφυρα (του Πόρου) που συνδέει την Τριχωνίδα με τη Ναυπακτία. Απέχει 42 χλμ. ΝΑ. από το Αγρίνιο, 31 χλμ. ΒΔ. από τη Ναύπακτο και 12 χλμ. ΝΑ. από το Θέρμο. Ως οικισμός αναγνωρίστηκε επίσημα για πρώτη φορά το 1981 και προσαρτήθηκε στην τότε κοινότητα Αναλήψεως. Σύμφωνα με το σχέδιο Καλλικράτης, μαζί με την Ανάληψη, τα Καημένα Αμπέλια, το Μετόχι, τα Λιαρέικα, τη Μαραθούλα, το Λιβάδι, την Κόφτρα και τον Φλεσουριά αποτελούν τη τοπική Κοινότητα Αναλήψεως που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 27 μόνιμους κατοίκους.

## Εξωτερικοί σύνδεσμοι
*Ο Εύηνος από τη γέφυρα του Πόρου από τον ιστότοπο https://iaitoloakarnania.gr

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Έρσα (δορυφόρος)

Η **Έρσα** () ή **Δίας LXXI** είναι ένας εξωτερικός φυσικός δορυφόρος του πλανήτη Δία. Ανακαλύφθηκε από τον Σκοτ Σέπαρντ και την ομάδα του, το 2018, και ανακοινώθηκε στις 17 Ιουλίου του 2018, μέσω της Ηλεκτρονικής Εγκυκλίου Μικρών Πλανητών από το Κέντρο Μικρών Πλανητών. Πήρε το όνομά του από την Έρσα, η οποία θεωρείται η προσωποποίηση της πρωινής δροσιάς, και ήταν μία από τις κόρες του Δία και της Σελήνης σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν **S/2018 J 1**. Ανήκει στην ομάδα της Ιμαλίας.

Η Έρσα έχει διάμετρο περίπου 3 χλμ. και περιφέρεται γύρω από τον Δία σε μέση απόσταση 11.483.000 χλμ. σε 252 ημέρες, σχηματίζοντας κλίση 30,61° με την εκλειπτική και με εκκεντρότητα τροχιάς 0,094.

## Παραπομπές


## Εξωτερικοί σύνδεσμοι
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Ερρίκος Χόλλαντ, 3ος δούκας του Έξετερ

Ο **Χένρι Χόλλαντ** (27 Ιουνίου 1430 - 1475) οπλαρχηγός των Λάνκαστερ από την Οικογένεια Χόλλαντ όταν ξέσπασε ο Πόλεμος των Ρόδων και 3ος Δούκας του Έξετερ ήταν γιος του Ιωάννη Χόλλαντ, 2ου δούκα του Έξετερ και της πρώτης του συζύγου Λαίδης Άννας Στάφορντ. Η μητέρα του ήταν κόρη του Έντμοντ Στάφορντ, 5ου κόμη του Στάφορντ, και της Άννας του Γκλόστερ. Κληρονόμησε από τον πατέρα του το δουκάτο του Έξετερ (1447), σαν δισέγγονος του Ιωάννη της Γάνδης ήταν ένας από τους διεκδικητές του Αγγλικού θρόνου όταν πέθανε ο Ερρίκος ΣΤ΄ της Αγγλίας. Ο Χένρι Χόλλαντ ήταν ωστόσο ένας άνθρωπος σκληρός, βίαιος με ελάχιστους οπαδούς, ο ιστορικός Πολ Μάρεϊ Κένταλλ (1911 - 1973) τον περιγράφει *"σκληρό, βίαιο και επικίνδυνο"*. Ο Έξετερ έγινε για λίγο Κοντόσταυλος του Πύργου του Λονδίνου, ακολούθησε στη θέση σύμφωνα με καταγραφή *"η κόρη του δούκα του Έξετερ"*.

## Οπαδός των Λάνκαστερ

Παντρεύτηκε την Άννα της Υόρκης (1447) την 8χρονη κόρη του Ριχάρδου της Υόρκης, παρά τον γάμο του εξακολουθούσε τον πόλεμο εναντίον των Υορκιστών. Μετά τη νίκη των Υορκιστών στην *Α΄ Μάχη του Σαιν Άλμπαν* (1455) φυλακίστηκε αλλά αργότερα προσπάθησε να συμφιλιώσει τους δυο Οίκους (1458). Διετέλεσε στρατηγός των Λάνκαστερ στις μεγάλες νίκες στη *μάχη του Γουέιφιλντ* (1460), στη *Β΄ Μάχη του Σαιν Άλμπαν* (1461) και στην καταστροφική ήττα του Τάουτον (1461). Δραπέτευσε στη Γαλλία και ενώθηκε με την εξόριστη βασίλισσα Μαργαρίτα του Ανζού. Τα εδάφη του κατασχέθηκαν και δόθηκαν στη σύζυγο του (1464) την οποία αργότερα χώρισε, το σύντομο χρόνο που επανήλθε στον θρόνο ο Ερρίκος ΣΤ΄ ανέκτησε μερικά εδάφη του. Στη *μάχη του Μπάρνετ* ο Έξετερ διοικούσε τη δεξιά πτέρυγα του στρατού του Λάνκαστερ, τραυματίστηκε θανάσιμα και ετοιμαζόταν να πεθάνει αλλά επέζησε, στη συνέχεια φυλακίστηκε και η σύζυγος του Άννα τον χώρισε (1472). Συμμετείχε στην εκστρατεία του Εδουάρδου Δ΄ της Αγγλίας στη Γαλλία (1475) και στην επιστροφή πνίγηκε στη θάλασσα, σύμφωνα με ανεπιβεβαίωτες πληροφορίες πνίγηκε με εντολή του Άγγλου βασιλιά.

## Οικογένεια

Παντρεύτηκε (30 Ιουλίου 1447) την Άννα της Υόρκης, δούκισσα του Έξετερ κόρη του Ριχάρδου της Υόρκης και της Σεσίλ Νέβιλ μεγαλύτερη αδελφή του Εδουάρδου Δ΄ και του Ριχάρδου Γ΄ της Αγγλίας, μαζί της απέκτησε :

*Λαίδη Άννα Χόλλαντ (μεταξύ 1461/1467 - 6 Ιουνίου 1474), παντρεύτηκε τον Τόμας Γκρέυ, 1ο μαρκήσιο του Ντόρσετ. 

Δεν είχε άλλα νόθα παιδιά με αποτέλεσμα το θέμα της διαδοχής του να γίνει περίπλοκο για τη χήρα του.

## Παραπομπές
 		


## Πηγές
*Douglas Richardson. Plantagenet Ancestry: A Study In Colonial And Medieval Families, Genealogical Publishing, 2005
*Griffiths, Ralph A. (1968). "Local Rivalries and National Politics: the Percies, the Nevilles, and the Duke of Exeter, 1452-55". Speculum. Speculum, Vol. 43, 
*Oxford, Bodleian Library MS Digby 57
*Pugh, T.B. (1990). "Richard, duke of York, and the rebellion of Henry Holand, duke of Exeter, in May 1454". Historical Research. 63 (152): 248–62.

Κατηγορία:Δούκες του Έξετερ
Γλώσσα Παράτσι

εναλλ.=Ghulam Maheuddin, Parachi from Ghulam Maheuddin, Parachi from Deh-i Kal in Shutul, northeast of Charikar. September 1924.|μικρογραφία|Ο Γκουλάμ Μαχεουντίν, Παράτσι από το Ντεχ-Καλ στην επαρχία Σουτούλ, βορειοανατολικά του Τσαρικάρ, φωτογραφημένος από τον Γκέοργκ Μοργκενστιέρνε τον Σεπτέμβριο του 1924.
Η **γλώσσα Παράτσι** είναι Ιρανική γλώσσα. Η γλώσσα ομιλείται από περίπου 600 άτομα της εθνοτικής ομάδας Παράτσι στο Αφγανιστάν (δεν πρέπει να συγχέεται με τους Πιράτσα) κυρίως στο πάνω μέρος της απορροής Νιτζράμπ, (βόρεια της Καμπούλ). Οι Πιράτσα αριθμούν συνολικά σχεδόν 5.000 άτομα.

Σχετίζεται στενά με τη γλώσσα Ορμούρι του Κανιγκουράμ στο Νότιο Ουαζιριστάν του Πακιστάν. Οι Παράτσι συνήθως κατατάσσονται ως μέλος της Νοτιοανατολικής ομάδας των ανατολικών ιρανικών γλωσσών, αν και αυτή είναι μια επιφανειακή ομάδα και όχι γενετική.

## Παραπομπές


Κατηγορία:Ανατολικές ιρανικές γλώσσες
Κατηγορία:Γλώσσες του Αφγανιστάν
S/2017 J 6

**S/2017 J 6** είναι η προσωρινή ονομασία ενός εξωτερικού φυσικού δορυφόρου του Δία. Ανακαλύφθηκε από τον Σκοτ Σ. Σέπαρντ και την ομάδα του, το 2017, αλλά δεν είχε ανακοινωθεί μέχρι τις 17 Ιουλίου του 2018. Η ανακοίνωση έγινε μέσω της Ηλεκτρονικής Εγκυκλίου Μικρών Πλανητών, από το Κέντρο Μικρών Πλανητών. Είναι περίπου 2 χιλιόμετρα σε διάμετρο και έχει έναν ημιμεγάλο άξονα τροχιάς περίπου στα 22.455.000 χιλιόμετρα και με μια κλίση περίπου 155,2°. Ανήκει στην ομάδα της Πασιφάης.

## Παραπομπές


## Εξωτερικοί σύνδεσμοι
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Τάγκα ζα Γιουγκ

δεξιά|μικρογραφία|Αφίσα που εκδόθηκε τη δεκαετία του 1930 από την αδελφότητα Στρούγκα Σόφια της Βουλγαρίας, η οποία περιέχει το κείμενο από το ιστορικό ποίημα.Το **Τάγκα ζα Γιουγκ** (, «Λαχτάρα για το Νότο») είναι το όνομα ενός διάσημου ποιήματος του Βούλγαρου ποιητή Κονσταντίν Μιλαντίνοφ (ο οποίος προέρχεται από την Οθωμανική Μακεδονία).

## Ιστορία του έργου
δεξιά|μικρογραφία|158x158εσ|ονσταντίν ΜιλαντίνοφΚ
Ο Μιλαντίνοφ έγραψε το έργο ενώ ζούσε στη Ρωσία. Προφανώς ένιωθε νοσταλγία για την Οχρίδα. Είναι αυτά τα σκοτεινά και καταθλιπτικά συναισθήματα που φέρνουν τη λαχτάρα του για το ζεστό ήλιο του Νότου. Χρησιμοποιώντας μόνο τα θετικά επίθετα για να απεικονίσει τη πατρίδα του, ο συγγραφέας θυμίζει την επώδυνη, ανέφικτη επιθυμία να επιστρέψει στην πατρίδα του, την οποία αγκαλιάζει συμβιωτικά. Όσον αφορά τους στίχους, αναφέρει ότι η Σταμπόλ είναι στη πραγματικότητα η Κωνσταντινούπολη της Τουρκίας, και το Κούκους (Кукуш) είναι το σημερινό Κιλκίς στην Ελλάδα. Αναφέρει επίσης την Οχρίδα και τη Στρούγκα στη σημερινή Βόρεια Μακεδονία. Δημοσιεύθηκε για πρώτη φορά από τον Γκεόργκι Ρακόβσκι στην εφημερίδα «Ντουνάβσκι λέμπεντ» που εκδίδεται στο Βελιγράδι το 1860. Στη Βόρεια Μακεδονία θεωρείται ως ένα από τα πιο σημαντικά σλαβομακεδονικά λογοτεχνικά έργα κάτω από αυτό το όνομα. Το ποίημα απαγγείλεται παραδοσιακά κατά την τελετή εγκαινίων των Ποιητικών Βραδιών της Στρούγκα, ένα διεθνές φεστιβάλ ιδρυμένο προς τιμή του συγγραφέα τιμή, με το βραβείο ποίησης *Αδελφοί Μιλαντίνοφ*.

## Στο δημοφιλή πολιτισμό
Το κρασί Τ'γκα ζα Γιουγκ παίρνει το όνομά του από το ποίημα του Μιλαντίνοφ. Παράγεται στη Βόρεια Μακεδονία και έχει ημίξηρο και κόκκινο-ρουμπινί χρώμα. Γευστικά είναι παρόμοιο με το ιταλικό κρασί ή το καλιφορνέζικο Μπαρμπέρα.

## Δείτε επίσης

* Αδελφοί Μιλαντίνοφ
* Ποιητικές Βραδιές της Στρούγκα, φεστιβάλ που πραγματοποιείται στη γενέτειρα του συγγραφέα, στη Στρούγκα της Βόρειας Μακεδονίας.

## Παραπομπές


## Εξωτερικοί σύνδεσμοι

* Το αρχικό κείμενο του ποιήματος (στα βουλγαρικά)
* Το προφίλ του Κονσταντίν Μιλαντίνοφ, συμπεριλαμβανομένων Τάγκα ζα Γιουγκ

Κατηγορία:Πολιτισμός της Βουλγαρίας
Κατηγορία:Πολιτισμός της Βόρειας Μακεδονίας
Γλώσσα Κιτάρα

Η **γλώσσα Κιτάρα**, κοινώς γνωστή ως **Ρουνιακιτάρα**, είναι τεχνητή τυποποιημένη γλώσσα με βάση τέσσερις στενά συνδεδεμένες γλώσσες της δυτικής Ουγκάντα:

* Νιόρο ή *Ρουνιόρο*
* Κίγκα (Τσίγκα) ή *Ρουκίγκα*
* Νκόρε ή *Ρουνιάνκολε*
* Τόορο ή *Ρουτοόρο*

Η διεπαφή της Google μεταφράστηκε στα Κιτάρα το Φεβρουάριο του 2010 από το τμήμα Πληροφορικής στο πανεπιστήμιο του Μακερέρε.

## Δείτε επίσης
* Νκόρε-Κίγκα
* Γλώσσα Νγκαγκέλα

## Βιβλιογραφία
* Bernsten, Jan. 1998. "Runyakitara: Uganda's 'New' Language." *Journal of Multilingual and Multicultural Development* 19(2): 93-107. (online version )

## Εξωτερικοί σύνδεσμοι
* PanAfrican L10n page on Runyakitara

Κατηγορία:Τεχνητές γλώσσες
Κατηγορία:Γλώσσες της Ουγκάντας
Σπυρίδων Βλαχάκης

Ο **Σπυρίδων Βλαχάκης** (1922 - 1999) ήταν Έλληνας επιχειρηματίας και πολιτικός.

## Βιογραφικά στοιχεία

Γεννήθηκε στην Αθήνα και ήταν απόφοιτος της Βαρβακείου Προτύπου Σχολής. Αποφοίτησε από την Στρατιωτική Σχολή Ευελπίδων (Τάξη 1942). Ήταν πτυχιούχος της Νομικής Σχολής του Πανεπιστημίου Αθηνών και κάτοχος μεταπτυχιακού τίτλου στην Διοίκηση Επιχειρήσεων από την Ανωτάτη Σχολή Οικονομικών και Εμπορικών Επιστημών (ΑΣΟΕΕ). Κατά την διάρκεια του Β Παγκοσμίου πολέμου συμμετείχε στο βορειοηπειρωτικό μέτωπο (1940) στην ΧΙΙ Μεραρχία Βεράτιον- Αλβανία. Μετέβη στην Μέση Ανατολή με την ΙΙ Ελληνική Ταξιαρχία - Ιερός Λόχος υπό τον Χριστόδουλο Τσιταντέ και συμμετείχε στις επιχειρήσεις Αιγαίου και Δωδεκανήσου (1942-1945). Συμμετείχε σε επιχειρήσεις κατά την διάρκεια του εμφυλίου πολέμου (1947-1950). Του απονεμήθηκαν το παράσημο του Τάγματος Γεωργίου του Α, καθώς και σειρά 12 μεταλλίων (Χρυσούν Αριστείον Ανδρείας, Πολεμικός Σταυρός Γ Τάξεως, Μετάλλιον Εξαιρέτων Πράξεων, Πτερά Επιχειρήσεων Αλεξιπτωτιστού). 

Ασχολήθηκε με το εμπόριο και ανέπτυξε πλούσια συνδικαλιστική και πολιτική δράση. Διετέλεσε Αιρετός Πρόεδρος της Γενικής Συνομοσπονδίας Επαγγελματιών και Βιοτεχνών Ελλάδος, Αιρετός Πρόεδρος του Επαγγελματικού Επιμελητηρίου Αθηνών, Αντιπρόεδρος του Οργανισμού Εργατικής Κατοικίας, Μέλος Διοικητικού Συμβουλίου του ΤΕΒΕ, Μέλος Διοικητικού Συμβουλίου Εργατικής Εστίας, Μέλος Διοικητικού Συμβουλίου της Διεθνούς Εκθέσεως Θεσσαλονίκης, Μέλος Διοικητικού Συμβουλίου Κτηματικής Τραπέζης Ελλάδος, Μέλος Διοικητικού Συμβουλίου ΕΤΒΑ, Μέλος Διοικητικού Συμβουλίου Τραπέζης Επαγγελματικής Πίστεως, Μέλος της Διοικήσεως της UIAPME (Διεθνής Ενωση Μικρομεσαίων Επιχειρήσεων και Βιοτεχνίας), Αιρετός αντιπρόεδρος της Διεθνούς Ενώσεως Βιοτεχνίας και Χειροτεχνίας.

Ασχολήθηκε με την πολιτική το 1973 συμμετέχοντας ως υφυπουργός εμπορίου στην κυβέρνηση Σπύρου Μαρκεζίνη. Διετέλεσε Πρόεδρος της ΕΚΟ Επαγγελματιών Ν. Αττικής (1982-1985) της Νέας Δημοκρατίας ενώ υπήρξε εκ των οργανωτικών στελεχών των Α και Β Πανελληνίων Συνεδρίων Επαγγελματιών - Βιοτεχνών - Εμπόρων της Νέας Δημοκρατίας και προήδρευσε σε αμφότερα τα πάνελ αυτών.
Την τελευταία δεκαπενταετία της ζωής του ασχολήθηκε με ναυτιλιακές επιχειρήσεις ως Πρόεδρος της εταιρείας Halkidon Shipping.

Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υφυπουργοί Εμπορίου
Μπαχάσα

*Η *'Μπαχάσα***, ***μπάσα***, ***μπασά***, ή ***φάσα**' είναι η λέξη που σημαίνει γλώσσα σε πολλές Ασιατικές γλώσσες, η οποία προέρχεται από την Σανσκριτική λέξη भाषा (bhāṣā) "ομιλία, ομιλούμενη γλώσσα". Σε πολλές σύγχρονες γλώσσες στη Νότια Ασία και Νοτιοανατολική Ασία που έχουν επηρεαστεί από τα Σανσκριτικά ή Πάλι, ο μπαχάσα και ταυτόσημοι όροι χρησιμοποιούνται με την έννοια "γλώσσα" σε γενικές γραμμές.

Μερικές φορές ο όρος μπαχάσα χρησιμοποιείται λανθασμένα για αναφορά των Ινδονησιακών και Μαλαισιακών ποικιλιών της Μαλαϊκής γλώσσας.

## Γλωσσικά ονόματα
* Στη γλώσσα Κανάντα είναι ಕನ್ನಡ ಭಾಷೆ (*Kannada bhaashe*)
* Στα Χίντι είναι हिंदी भाषा (*Hindi bhaṣa*)
* Στη Γκουτζαρατική γλώσσα είναι ગુજરાતી ભાષા (*Gujarātī bhāṣā*)
* Στην Ασσαμεζική γλώσσα είναι অসমীয়া ভাষা (*Axomiya bhaxa*)
* Στην Βεγγαλική γλώσσα είναι বাংলা ভাষা (*Bangla bhasha*)
* Στην Νεπαλική γλώσσα είναι नेपाली भाषा (*Nepali bhaṣa*)
* Στα Νεβάρι είναι नेपाल भाषा (*Nepal bhaṣa*)
* Στη Βιρμανική γλώσσα είναι *Myanma bhasa* (မြန်မာဘာသာ)
* Στην γλώσσα Μον είναι ဘာသာမန် (pheisaa Mon)
* Στην Σινχαλεζική γλώσσα είναι *Siŋhala bhāṣāva* (සිංහල භාෂාව)
* Στην Μαλαϊκή γλώσσα είναι *bahasa Melayu*
** Στην Μαλαισιανή γλώσσα είναι *bahasa Malaysia*
** Στην Ινδονησιακή γλώσσα είναι *bahasa Indonesia*
* Στην γλώσσα Ταουσούγκ είναι *bahasa Sūg*
* Στην γλώσσα Μπετάουι είναι *bahasa Betawi*
* Στην γλώσσα Κία-Κία είναι *bahasa Ciacia*
* Στην Ιαβαϊκή γλώσσα είναι *basa Jawa* και *basa Jawi*
* Στην Σουνδανική γλώσσα είναι *basa Sunda*
* Στην γλώσσα Μπαλί είναι *basa Bali*
* Στην γλώσσα Μινανγκαμπάου είναι *Baso Minangkabau*
* Στην Ατσεχνέζικη γλώσσα *bahsa Acèh*
* Στην Γλώσσα Χμερ είναι *phiesa Khmae* (ភាសាខ្មែរ)
* Στην Λαοτινή γλώσσα είναι *phasa Lao* (ພາສາລາວ)
* Στην ταϊλανδική γλώσσα είναι *phasa Thai* (ภาษาไทย)
* Ο όρος Μπαχάσα Ροτζάκ σημαίνει "μικτή γλώσσα" στο Μαλαϊκά
* Η ινδονησιακή αργκό αναφέρεται μερικές φορές σε αυτήν ως *bahasa gaul* ή *bahasa prokem*

## Χρήση
Όταν οι ομιλητές των μαλαισιακών και των ινδονησιακών αναφέρονται σε άλλες γλώσσες, χρησιμοποιείται η μη-κεφαλαία λέξη "bahasa" ("γλώσσα"). Για παράδειγμα οι λέξεις για τα αγγλικά, ελληνικά και ιταλικά ονομάζονται *bahasa Inggris*, *bahasa Yunani* και *bahasa Italia* αντίστοιχα.

## Δείτε επίσης
* Μπάσα (αποσαφήνιση)#Γλώσσες

## Εξωτερικοί σύνδεσμοι
* Κανόνες για τη χρήση των Γλωσσών (bhāṣā), 18ο Κεφάλαιο του Νατγιασάστρα

Κατηγορία:Γλώσσες
Μεχμέτ Σεϊφεντίν Εφέντι

Ο **Ηγεμόνας Μεχμέτ Σεϊφεντίν Εφέντι** (Οθ. τούρκικα:محمد سيف الدين أفندي) (Τούρκικα: *Şehzade Mehmed Seyfeddin Efendi*, 21 Σεπτεμβρίου 1874 - 19 Οκτωβρίου 1927) ήταν γιος του σουλτάνου Αμπντούλ Αζίζ της Οθωμανικής Αυτοκρατορίας.

## Βιογραφία
Ο Μεχμέτ Σεϊφεντίν γεννήθηκε στις 21 Σεπτεμβρίου 1874 στο Παλάτι Ντολμαμπαχτσέ στην Κωνσταντινούπολη, και ήταν γιος του σουλτάνου Αμπντούλ Αζίζ και της πέμπτης συζύγου του Γκεβχερί Καντινεφέντι.

Έμεινε ορφανός σε νεαρή ηλικία και μαζί με την αδελφή του ανατράφηκε από τον Αμπντούλ Χαμίτ Β΄. Εντάχθηκε στο Πολεμικό Ναυτικό και ανέβηκε στο βαθμό του Ναυάρχου. Ήταν καπετάνιος στο πλοίο Şirket-i Hayriyye στον Βόσπορο.

Ενδιαφερόταν πολύ για την τουρκική μουσική, σύνθεση ύμνων και την ποίηση, και έπαιζε τύμπανο. Στην οθωμανική δυναστεία ήταν ο μοναδικός πρίγκιπας που ασχολήθηκε με τη μουσική σε επαγγελματικό επίπεδο. Εγκαταστάθηκε στη Νίκαια της Γαλλίας, όταν έφυγε από την Τουρκία.

Ο Μεχμέτ Σεϊφεντίν παντρεύτηκε δύο φορές:
*τη Νεσιφελέκ Χανίμ (1880-1930), απέκτησαν:
**τον Μεχμέτ Αμπντούλ Αζίζ Εφέντι (1901-1977).
*τη Νερβαλιτέρ Χανίμ (1887-1935), απέκτησαν:
**τον Μαχμούτ Σεβκέτ Εφέντι (1903-1973).
**τον Αχμέτ Τεβχίτ Οσμάνογλου (1904-1966).
**την Φατμά Γκεβχερί Οσμάνογλου (1904-1980).

Πέθανε από εντερική δυσφορία στις 19 Οκτωβρίου 1927 στη Νίκαια της Γαλλίας σε ηλικία 53 ετών. Είναι θαμμένος στο Σουλεϊμανιγιέ Τζαμί στην Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Ηγεμόνες της Οθωμανικής Αυτοκρατορίας 
Κατηγορία:Οθωμανοί
Διαγραφή Ταυτότητας

Το ***Διαγραφή Ταυτότητας***  () είναι αμερικανική ταινία του 2018 σε σκηνοθεσία και σενάριο του Τζόελ Έτζερτον. Βασίζεται στα απομνημονεύματα του Γκάραρντ Κόνλεϊ με τίτλο *Boy Erased: A Memoir*. Η πρεμιέρα της ταινίας πραγματοποιήθηκε σε ειδική προβολή κατά τη διάρκεια του Διεθνούς Φεστιβαλ Κινηματογράφου του Τορόντο.

## Περίληψη
O Τζάρεντ Ίμονς ζει σε μία αμερικανική επαρχιακή πόλη και σε ηλικία 19 ετών κάνει coming out στους γονείς του. Τότε, αποφασίζουν να τον στείλουν να παρακολουθήσει ένα πρόγραμμα «θεραπείας της ομοφυλοφιλίας». Κατά τη διάρκεια της προγράμματος, ο Τζάρεντ συγκρούεται με τον επικεφαλής, Βίκτορ Σάικς.

## Διανομή
*Λούκας Χέτζις ως Τζάρεντ Ίμονς
*Νικόλ Κίντμαν ως Νάνσι Ίμονς
*Ράσελ Κρόου ως Μάρσαλ Ίμονς
*Τζόελ Έτζερτον ως Βίκτορ Σάικς
*Μαντλίν Κλάιν ως Κλόε
*Τσέρι Τζόουνς ως Δρ. Μάλντουν
*Flea ως Μπράντον
*Ξαβιέ Ντολάν ως Τζον
*Τρόι Σιβάν ως Γκάρι
*Τζόι Άλγουιν ως Χένρι

## Παραπομπές


## Εξωτερικοί σύνδεσμοι
* 
*

Κατηγορία:Αμερικανικές ταινίες της δεκαετίας 2010
Κατηγορία:Αμερικανικές δραματικές ταινίες
Κατηγορία:Αμερικανικές ταινίες ενηλικίωσης
Κατηγορία:Αμερικανικές βιογραφικές ταινίες
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Ταινίες βασισμένες σε βιβλία
Κατηγορία:Ταινίες γυρισμένες στην Ατλάντα
Κατηγορία:Αγγλόφωνες ταινίες
Κατηγορία:Ταινίες του 2018
Κατηγορία:Ταινίες παραγωγής Focus Features
Άλκη Γουλιμή

Η **Άλκη Γουλιμή** (1926 – 2000) ήταν Ελληνίδα συγγραφέας. Ήταν μία από τις πρώτες συγγραφείς που ασχολήθηκαν με την παιδική λογοτεχνία στη μεταπολεμική περίοδο. Χρησιμοποιούσε το ψευδώνυμο *Ειρήνη Λαχούρη*.

## Βιογραφικά στοιχεία
Γεννήθηκε το 1926 στην Αθήνα και ήταν κόρη του Κωνσταντίνου Γουλιμή και της Ειρήνης Πράτσικα. Από την πλευρά του πατέρα της καταγόταν από παλιά πολιτική οικογένεια του Μεσολογγίου ενώ από την πλευρά της μητέρας της από την πατρινή οικογένεια Πράτσικα. 

Πραγματοποίησε σπουδές ξένων γλωσσών ενώ άρχισε από μικρή ηλικία να ασχολείται με τη λογοτεχνία. Συνεργάστηκε με διάφορα περιοδικά, δημοσιεύοντας της μελέτες της στις αντίστοιχες παιδικές στήλες. Μεταξύ αυτών ήταν τα *Ταχυδρόμος*, *[[Η Διάπλασις των Παίδων]]*, *Κόσμος της Ελληνίδος*, και άλλα. Η πρώτη της εμφάνιση στα γράμματα έγινε το 1954 με κείμενα της σε περιοδικά για παιδιά, ενώ το 1956 υπήρξε συνεργάτιδα στην εκπομπή «Ώρα του Παιδιού» του Εθνικού Ιδρύματος Ραδιοφωνίας. Υπήρξε ιδρυτικό μέλος του Κύκλου του Ελληνικού Παιδικού Βιβλίου, του ελληνικού κλάδου της Διεθνούς Οργάνωσης Παιδικού και Νεανικού Βιβλίου και της Ελληνικής Εταιρείας Λογοτεχνών, μεταξύ άλλων. 

Απεβίωσε στις 29 Αυγούστου 2000 στην Αθήνα.

## Εργογραφία
Έγραψε κυρίως παραμύθια και παιδικά μυθιστορήματα, ενώ ασχολήθηκε επίσης με μεταφράσεις έργων από τα γερμανικά και τα γαλλικά. Ακόμη, έργα της μεταφράστηκαν σε άλλες γλώσσες. Μερικά έργα της έχουν βραβευθεί με επαίνους και βραβεία. Μεταξύ αυτών βραβεία από τη Γυναικεία Λογοτεχνική Συντροφιά, το Υπουργείο Πολιτισμού, το διεθνές βραβείο Άντερσεν και την Ελληνική Εταιρεία Χριστιανικών Γραμμάτων. Μερικά από τα σημαντικότερα έργα της είναι τα εξής:
**Το μυστικό του κόκκινου σπιτιού*, 1960
**Ο χαμένος θησαυρός*, 1962
**Οι δυο άγκυρες*, 1963
**Ο μυστηριώδης επισκέπτης*, 1966
**Ο χρυσαφένιος κρίνος*, 1968
**Η σοφή Ασπασώ*, 1970
**Η εξαφάνιση του Ανταίου*, 1974
**Τα παραμύθια της μανούλας*, 1980
**Μια φορά κι έναν καιρό, άλλοτε και τώρα*, 1981
**Ο κήπος του Αγγελάκη*
**Η ακατάδεχτη πεταλούδα*
**Οι τρεις φίλοι*
**Η Αργοναυτική εκστρατεία*
**Τα άγρια ζώα και τα παιδιά τους*

## Παραπομπές


## Εξωτερικοί σύνδεσμοι
* 

Κατηγορία:Ελληνίδες συγγραφείς
Αλκη
Αλκη
Έλενα Ράπτη

Η **Έλενα Ράπτη** (Θεσσαλονίκη, 9 Μαΐου 1975) είναι Ελληνίδα πολιτικός, στέλεχος της Νέας Δημοκρατίας, εν ενεργεία βουλευτής του Ελληνικού Κοινοβουλίου από το 2004, υφυπουργός Τουρισμού από το 2023 έως το 2025 και υφυπουργός στο Υπουργείο Κοινωνικής Συνοχής και Οικογένειας  από το 2025 . 

## Βιογραφία
Γεννήθηκε και μεγάλωσε στη Θεσσαλονίκη. 

Αποφοίτησε από το Αρσάκειο Λύκειο Θεσσαλονίκης. Είναι πτυχιούχος του Τμήματος Ελληνικού Πολιτισμού του Ανοιχτού Πανεπιστημίου Κύπρου και κατέχει μεταπτυχιακό τίτλο στη Διοίκηση Επιχειρήσεων. Εργάσθηκε ως ελεύθερη επαγγελματίας στο χώρο των οπτικοακουστικών συστημάτων επικοινωνίας.

Έχει διατελέσει μέλος στην Εθνική Αντιπροσωπεία της Κοινοβουλευτικής Συνέλευσης του Συμβουλίου της Ευρώπης.

## Παραπομπές


## Εξωτερικοί σύνδεσμοι
* 
* Προφίλ της Έλενας Ράπτη στο Υπουργείο Τουρισμού
* Προφίλ της Έλενας Ράπτη στη Βουλή των Ελλήνων

Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες πολιτικοί του 21ου αιώνα
Πανελλήνιο Πρωτάθλημα Κορασίδων Καλαθοσφαίρισης 2012-2013

Το **Πανελλήνιο Πρωτάθλημα Κορασίδων Καλαθοσφαίρισης της περιόδου 2012-13** αποτέλεσε την 24η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 25 έως τις 30 Ιουνίου 2013 στα Γρεβενά. Τον τίτλο του Πρωταθλητή Ελλάδος για την περίοδο αυτό κατέκτησε ο Ίκαρος Καλλιθέας για πρώτη φορά στην ιστορία του.

## Πρόγραμμα και Αποτελέσματα

### Τελική βαθμολογία

## Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:



**[[Γ.Σ. Ίκαρος Καλλιθέας|Ίκαρος Καλλιθέας]] **
* **4** Χατζηβασιλείου
* **5** Λεμπέση
* **6** Λέκκα
* **7** Θεοδώρου
* **8** Κολλάτου
* **9** Καραμπάτσου
* **10** Μάλαμα
* **11** Στεφάνου
* **12** Σώμου
* **13** Σούλτη
* **14** Τσελεπίδου
* **15** Κακούρη
* **16** Ζάχου
* **17** Νικολαΐδου
* **18** Σταυροπούλου
* **C:** Κόμης

**[[Α.Ε.Σ. Ένωση Γαλατσίου|Ένωση Γαλατσίου]] **
* **4** Καραχάλιου
* **5** Κώττη-Δόμπρετς
* **6** Δαμουλάκη
* **7** Μήτρου
* **8** Βιντσιλαίου Α.
* **9** Αργυροπούλου
* **10** Βιντσιλαίου Σ.
* **11** Παπαθανασίου
* **12** Δήμα
* **13** Σταθέλου
* **14** Δαμουλάκη
* **15** Βάβουλα
* **C** Ανδριόπουλος

**[[Α.Ο.Ν.Α. Ηρόδοτος|Ηρόδοτος]]   **
* **4** Σακουλάκη
* **5** Γαλανάκη
* **6** Σοπίκου
* **7** Πασχαλίδη
* **8** Δανδουλάκη Αλ.
* **9** Πασπαράκη
* **10** Σαμπροβαλάκη 
* **11** Βαρελτζή Α.
* **12** Λογοθέτη
* **13** Βαρελτζή Ν.
* **14** Καρλάφτη
* **15** Δανδουλάκη Μ.
* **16** Γιαλαμά
* **17** Νίχλου 
* **18** Μαυράκη
* **C:** Χριστοδούλου

**[[Άρης Θεσσαλονίκης (καλαθοσφαίριση γυναικών)|Άρης Θεσσαλονίκης]]  **
* **4** Κιλαζίδου
* **5** Σολομωνίδου
* **7** Ίγγλεζου
* **8** Κατσαμούρη
* **9** Γιαννούσιου 
* **10** Παπαρδέλα
* **11** Τσιρανίδου
* **12** Ξανθινίδου
* **13** Τζιότζιου
* **14** Πεχλιβανίδου
* **15** Παπαευαγγέλου
* **16** Χριστακόγλου
* **18** Παπαδοπούλου
* **19** Σίμο
* **20** Σικαλίδου
* **C:** Τζιότζιος

**[[Γ.Ε. Άμιλλα 2000 Τρίπολης|Άμιλλα Τριπόλεως]]  **
* **4** Κοκκώνη
* **5** Μανιατά
* **6** Τσουκαλά
* **7** Ρέππα
* **8** Αλεξοπούλου
* **9** Καρώνη
* **10** Μποροβήλου
* **11** Τζίτζου
* **12** Τράμπα Κ.
* **13** Τράμπα Αγ.
* **14** Κοσκινά 
* **15** Μαρκοπούλου
* **16** Τράμπα Αλ. 
* **17** Θεοδωράκη 
* **18** Κωστοπούλου
* **C1:** Τσουκαλάς
* **C2:** Βερβαινιώτης

**[[Φ.Σ. Αρίων Πτολεμαΐδας|Αρίων Πτολεμαΐδας]]  **
* **4** Κοτζαΐτση Π.
* **5** Κοτζαΐτση Ε. 
* **6** Κρανιωτάκη 
* **7** Κατσίδου 
* **8** Μάντζου Χαρ.
* **9** Γκέκα 
* **10** Τσιαντούλα Σ.
* **11** Μάντζου Χιον. 
* **12** Τσιαντούλα Χ. 
* **13** Γρηγοριάδου 
* **14** Περπέρογλου Άννα
* **15** Περπέρογλου Ανασ.  
* **C:** Κυρκοπούλου 


### Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:

* MVP: Ευγενία Κολλάτου (Ίκαρος)
* Κορυφαία σκόρερ: Αναστασία Τσουκαλά (Άμιλλα)
* Καλύτερη πεντάδα:
*# Αγγελική Βιντσιλαίου (Γαλάτσι)
*# Χρύσα Κιλαζίδου (Αρης)
*# Ευγενία Κολλάτου (Ικαρος)
*# Αναστασία Τσουκαλά (Αμιλλα)
*# Ρένια Καρλάφτη (Ηρόδοτος)

## Παραπομπές


 

2012 2013
Πανελληνιο Κορασιδων
Κατηγορία:Αθλητισμός στα Γρεβενά
Βυτένις

Ο **Βυτένις**, λευκορωσικά Віцень (1260-1316) από τον Οίκο των Γκεντιμινιδών ήταν μέγας δούκας της Λιθουανίας (π. 1295-π. 1316). Έγινε ο πρώτος τού Οίκου του, που κυβέρνησε για ένα μεγάλο διάστημα. Στις αρχές τού 14ου αι. η φήμη του επισκιάστηκε από αυτήν τού αδελφού του Γκεντιμίνας, που οι ιστορικοί της εποχής μας τον θεωρούν ως έναν από τους μεγαλύτερους ηγεμόνες. Η εξουσία τού Βυτένις χαρακτηρίζεται από σταθερό πόλεμο σε μία προσπάθεια εδραίωσης της Λιθουανίας μεταξύ της Ρουθηνίας, της Μαζοβίας και τού Τευτονικού Τάγματος.

## Βιογραφία
Για πρώτη φορά αναφέρεται το 1292 κατά την εισβολή τού πατέρα του στη Μαζοβία, όταν 800 άνδρες προχώρησαν ως τη Βέντσιτσα. Διαδέχθηκε τον πατέρα του π. το 1295 και έγινε μέγας δούκας. Σύντομα αναμείχθηκε με τις διαμάχες διαδοχής της Πολωνίας, υποστηρίζοντας τον Μπολέσλαφ Β΄ δούκα της Μαζοβίας, σύζυγο της Γκαουντεμούνντα (κόρης τού Τραϊντένις μεγάλου δούκα τη Λιθουανίας) έναντι τού Βλάντισλαφ Α΄ της Πολωνίας. Στη Ρουθηνία κατάφερε να ανακτήσει τις γαίες, που είχαν χαθεί έπειτα από τη δολοφονία τού Μινντάουγκας και κατέλαβε τα πριγκιπάτα Πίνσκ και Τουράου.

Περί το 1315 απεβίωσε χωρίς απογόνους· δεν γνωρίζουμε τις συνθήκες τού τέλους του. Η άποψη των Ρώσων ιστορικών ότι επλήγη από κεραυνό, είναι λανθασμένη. Η Τευτονική προπαγάνδα διέδωσε, ότι τον σκότωσε ο Γκεντιμίνας -τού οποίου ο Βυτένις ήταν κύριός του- και άρπαξε τον θρόνο. Ο Βυτένις αναφέρεται το 1315 για τελευταία φορά, κατά την ανεπιτυχή πολιορκία τού Χρίστμεμελ, πρώτου κάστρου που έκτισαν οι Τεύτονες Ιππότες στη δεξιά όχθη τού ποταμού Νέμαν. Ο μόνος γνωστός γιος του:
* Ζβελγκούτις (Ζβαλεγκότε), μάλλον απεβίωσε πριν τον πατέρα του.
Αυτό επέτρεψε στον Γκεντιμίνας να τον διαδεχθεί· κατά την εξουσία του η Λιθουανία θα γίνει μία μεγάλη στρατιωτική και πολιτική δύναμη στην Ανατολική Ευρώπη.

## Υποσημειώσεις


## Πηγές
* Rowell, C. S. (1994). Lithuania Ascending: A Pagan Empire Within East-Central Europe, 1295–1345. Cambridge Studies in Medieval Life and Thought: Fourth Series. Cambridge University Press. pp. 55–59. ISBN 978-0-521-45011-9.

Κατηγορία:Οίκος των Γιαγκελλόνων
Μπάρνιμ Δ΄ της Πομερανίας-Βόλγκαστ

O **Μπάρνιμ Δ΄**, Barnim IV (1325 - 22 Αυγούστου 1365) από τον Οίκο των Γκρίφφινς ήταν δούκας της Πομερανίας-Βόλγκαστ-Ρύγκεν.

## Βιογραφία
Ήταν ο δευτερότοκος γιος τού Βάρτισλαβ Δ΄ δούκα της Πομερανίας-Βόλγκαστ και της Ελισάβετ τού Λίνντοβ-Ρούππιν. Μεγαλύτερος αδελφός του ήταν ο Μπόγκισλαφ Ε΄ και μικρότερος ο Βάρτισλαβ Ε΄.

Το 1326 διαδέχθηκε τον πατέρα του στην Πομερανία-Βόλγκαστ-Ρύγκεν. Ήταν ενός έτους και μαζί με τον αδελφό του κηδεμονεύτηκαν από έναν επίτροπο, που άσκησε την εξουσία. Το 1348 ο Κάρολος Δ΄ της Γερμανίας χορήγησε στον Μπάρνιμ Δ΄ να εξαρτάται άμεσα από το στέμμα και να μην είναι υποτελής σε κάποιον ενδιάμεσο.

## Οικογένεια
Νυμφεύτηκε τη Σοφία τού Μεκλεμβούργου (1329-1364), κόρη τού Ιωάννη Β΄ κυρίου τού Βέρλε και είχε τέκνα:
* Βάρτισλαβ ΣΤ΄ 1345-1394, δούκας της Πομερανίας-Βόλγκαστ.
* Μπόγκισλαβ ΣΤ΄ π. 1350-1393, δούκας της Πομ.ερανίας-Βόλγκαστ
* Ελισάβετ, παντρεύτηκε τον Μάγκνους Α΄ δούκα τού Μεκλεμβούργου.

## Πηγές
* Mittelalter.de

Κατηγορία:Οίκος της Πομερανίας
Σβίλενγκραντ

Το **Σβίλενγκραντ** (βουλγαρικά: Свиленград) είναι πόλη στην επαρχία Χάσκοβο, στη νοτιοκεντρική Βουλγαρία, που βρίσκεται στα σύνορα της Τουρκίας και της Ελλάδας. Είναι το διοικητικό κέντρο του ομώνυμου δήμου Σβίλενγκραντ. Από τον Δεκέμβριο του 2009, η πόλη έχει πληθυσμό 18.132 κατοίκους.

Το Σβίλενγκραντ βρίσκεται κοντά στα οδικά όρια της Ελλάδας και της Τουρκίας (θεωρητικά ένα από τα μεγαλύτερα οδικά τελωνεία στην Ευρώπη). Το Σβίλενγκραντ βρίσκεται νότια-νοτιοανατολικά της Σόφιας και της Φιλιππούπολης, νότια της Βάρνας και του Πύργου, δυτικά της Αδριανούπολης και βόρεια της κοντινότερης ελληνικής κοινότητας Ορμένιο και Αλεξανδρούπολη στην Ελλάδα. Υπάρχει υψηλότερο επίπεδο εργασίας απ' ότι στα γύρω χωριά. Οι περισσότεροι άνθρωποι εργάζονται για τις τελωνειακές και τις συνοριακές βιομηχανίες π.χ. εξυπηρέτηση TIR, ξενοδοχεία, συνοριακή αστυνομία κλπ. Το κέντρο της πόλης έχει έναν πεζόδρομο γεμάτο κυρίως με καφετέριες, μπαρ, καταστήματα τηλεφώνου και ξενοδοχεία. Η πόλη διαθέτει 3 καταστήματα ενοικίασης DVD, δύο κινηματογράφους και μια βιβλιοθήκη. Ο ποταμός Έβρος ρέει μέσω του Σβίλενγκραντ. Συνορεύει με την περιφερειακή ενότητα Έβρου της Ελλάδας προς νότο. Τα βουνά της Ροδόπης βρίσκονται δυτικά και νοτιοδυτικά. Η περιοχή στα νοτιοδυτικά είναι φημισμένη για τα οπωροφόρα δέντρα της.

## Προέλευση
Κατά την οθωμανική εποχή, το όνομα της πόλης ήταν Τζισρ-ι Μουσταφαπασά (τουρκικά: Cisr-i Mustafapaşa), το οποίο σήμαινε «Γέφυρα του Μουσταφά Πασά». Το 1529 ανεγέρθηκε η Παλιά Γέφυρα (βουλγαρικά: Старият мост) πάνω από τον Έβρο, ένα από τα σύμβολα της πόλης. Η πόλη παραχωρήθηκε στη Βουλγαρία το 1912 μετά τον Πρώτο Βαλκανικό Πόλεμο.


Image:Mezek Fortress Neoutzikon Bulgaria.jpg|Φρούριο του Μεζέκ, Νεούτζικον.
Image:Most Svilengrad.jpg|Η Γέφυρα πάνω από τον ποταμό Έβρο.
Image:Bukelon Fortress Matochina Bulgaria.jpg|Κάστρο της Μάτοτσινα.
Image:Castle of Matochina.jpg|Κάστρο της Μάτοτσινα.


## Κοινότητες
*Βάρνικ
*Ντιμιτρόβτσε
*Νόβο Σέλο
*Ράικοβα Μογκίλα
*Τσερνοντάμπ
*Μάτοτσινα
*Στιτ
*Πασόβο
*Καπιτάν Αντρέεβο
*Μεζέκ
*Λίσοβο
*Στουντένα
*Λέβκα
*Σλαντούν
*Μιχάλιτς
*Πιστρογκόρ
*Μόμκοβο

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βουλγαρίας
Κατηγορία:Συνοριακές διελεύσεις Ελλάδας-Βουλγαρίας